bygningsarkeologi
Store norske leksikon,Kunst og estetikk,Arkitektur og landskap,Arkitekturteori og -metode
Bygningsarkeologi er undersøkelser av bygninger eller bygningsrester med tanke på alder, konstruksjon, bruk eller andre sider ved en bygnings historie. Undersøkelsene kan også gjelde avgrensede deler av en bygning, for eksempel tapet- eller malinglag.
Arbeidet består dels av dokumentasjon av funn og iakttagelser som gjøres på stedet, dels av tolkning av dette materialet. Ved dokumentasjonen brukes teknikker som fotografering, oppmåling og verbale beskrivelser, mens man ved tolkningen gjør bruk av skriftlige kilder som dendrokronologi og andre hjelpemidler som kan øke forståelsen av det undersøkte materialet.I Norge har bygningsarkeologien i første rekke vært brukt ved undersøkelser av kirkebygg. Les mer i Store norske leksikon arkitektur bygningsvern arkeologi